Bombawka

Bombawka (Prunus cerasifera) je kerk abo štom ze swójby róžowych rostlinow (Rosaceae). 

 Wopis 
Zrunany, kerčinaty, bjezćernjowy štom docpěje wysokosć wot hač do 9 m. Rosće jako štom wjacezdónkowje a je často njećernjata.

Króna je kulojta.

 Łopjena 
Łopjena su małke, tróšku bronzowe, dołho jejkojte. Wone docpěja dołhosć wot 4 hač do 8 cm.

 Kćenja 
Běłe kćenja so w nalěće (w chłódnych regionach) abo pózdnim zymje (w ćopłych regionach) na hišće nahich hałuzach jewja. Steja zwjetša po jednym. Wone su při formach ze zelenymi łopjenami běłe a při formach ze čerwjenymi łopjenami róžojte a docpěja přeměr wot hač do 2,5 cm. Jich stołpiki su nahe.

 Płody 
Jědźne płody su kulojte a docpěja přeměr wot hač do 3 cm. Mjaso zwjetša žołteho, rědko čerwjeneho płoda so špatnje wot kamjenja pušći.

 Rozšěrjenje 
Rostlina je domjaca w Małkej Aziji a w Kawkazu, a so w Europje kultiwuje.

 Žórła 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, strona 680 
 Mayer, Schwegler: Welcher Baum ist das?, Bäume, Sträucher, Ziergehölze, ISBN 978-3-440-11273-1, strona 170 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 416, jako podobna družina Kirschpflaume (Prunus cerasifera) pod hesłom Zwetschge, Pflaume (Prunus domestica) 

 Eksterne wotkazy 



Kategorija:Prunus
Kategorija:Kerki
Kategorija:Štomy